**408/2011. (IV.15.) számú határozat:**

**- A Bp. Főv. VII. ker. Kazinczy u. 21. szám alatt található ingatlan hasznosítása -**

*(16 igen, 0 nem, 0 tartózkodás, 1 nem szavazott)*

**1.** Budapest Főváros VII. kerület Erzsébetváros Önkormányzatának Képviselő-testülete **megállapítja**, hogy a Retró Plaza Kulturális Korlátolt Felelősségű Társaság /székhelye: 1036 Budapest, Dereglye u. 5/b.; cégjegyzékszáma: Cg. 01-09-920282; adószáma: 14796793-2-41/ a Budapest Főváros VII. kerület Erzsébetváros Önkormányzata és a Retró Plaza Kft. között 2009. október 29. napján kötött elő bérleti szerződésben vállalt kötelezettségeinek megfelelő határidőben nem tud eleget tenni.

**Felelős:** Vattamány Zsolt polgármester

**Határidő:** azonnal

**2.** Tekintettel a határozat 1. pontjában foglaltakra Budapest Főváros VII. kerület Erzsébetváros Önkormányzata – elsősorban közös megegyezéssel - **meg kívánja szüntetni** az 1. pontban írt elő bérleti szerződést és az arra tekintettel Erzsébetváros Önkormányzata és a Retró Plaza Kft. között 2009. október 29. napján megkötött kulturális megállapodást.

Abban az esetben, ha a bérleti előszerződés és a kulturális megállapodás a Retró Plaza Kft. egyező szándékának hiányában közös megegyezéssel nem bontható fel, Erzsébetváros Önkormányzata a Retró Plaza Kft. szerződésszegésének okán a bérleti előszerződéstől és a kulturális megállapodástól **eláll**.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *dr. Gróza Zsolt a Városgazdálkodási Iroda mb. vezetője*

**409/2011. (IV.15.) számú határozat:**

**- A Bp. Főv. VII. ker. Kazinczy u. 21. szám alatt található ingatlan hasznosítása -**

*(16 igen, 0 nem, 0 tartózkodás, 1 nem szavazott)*

**1.** Budapest Főváros VII. kerület Erzsébetváros Önkormányzatának Képviselő-testülete **úgy dönt, hogy** a ”*Budapesti integrált városfejlesztési program – Budapesti kerületi központok fejlesztése”* megnevezésű pályázat *„Kultúra utcája”*, Budapest, VII. kerület Erzsébetváros funkcióbővítő rehabilitációja című projekt keretében a természetben a Bp. Főv. VII ker. Kazinczy u. 21. szám alatt található ingatlannak a pályázat tartalmával összhangban történő felújítását, átalakítását, majd azt követően az üzemeltetését Erzsébetváros Önkormányzata **végzi el**.

A Képviselő-testület **felkéri** a Polgármestert, hogy Erzsébetváros Önkormányzata 2011. évi költségvetésének soron következő módosításakor gondoskodjék a szükséges pénzügyi fedezetnek a költségvetésben történő biztosításáról.

**Felelős:** Vattamány Zsolt polgármester

**Határidő:** azonnal

**2.** Budapest Főváros VII. kerület Erzsébetváros Önkormányzatának Képviselő-testülete **úgy dönt, hogy** KMOP-2007-5.2.2./B-2f-2009-0007 jelű *”Budapesti integrált városfejlesztési program – Budapesti kerületi központok fejlesztése”* megnevezésű pályázat *„Kultúra utcája”*, Budapest, VII. kerület Erzsébetváros funkcióbővítő rehabilitációja című projekt keretében a természetben a Bp. Főv. VII ker. Kazinczy u. 21. szám alatt található ingatlannak a pályázat tartalmával összhangban történő felújítását, átalakítását, majd azt követően az üzemeltetését Erzsébetváros Önkormányzata **végzi el**.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *dr. Gróza Zsolt a Városgazdálkodási Iroda mb. vezetője*