**104/2009. (III.27.) számú határozat:**

**- A "kultúra utcája" pályázattal kapcsolatos egyes döntések meghozataláról -**

Budapest Főváros VII. kerület Erzsébetváros Önkormányzatának Képviselő-testülete **úgy dönt**, hogy

**1. megbízza** az Erzsébetváros Kft-t a Kazinczy utcai „kultúra utcája” pályázat projekt menedzsment feladatainak ellátásával, továbbá felhatalmazza a Polgármestert a megbízási szerződés aláírására, a projekt teljes lebonyolítása alatt a pályázatban elfogadott költségek Erzsébetváros Kft-re vonatkozó kereteinek meghatározására, illetve az Erzsébetváros Kft. tulajdonosa képviselőjeként e tárgyban a Társaság tulajdonosi képviseletére, illetve a projektmenedzser díjazásának megállapítására;

**2.** az ERVA Zrt. tulajdonosaként felkéri a Társaságot, hogy a rendelkezésére álló erőforrásait az Erzsébetváros Kft. részére - a projekt eredményes és költséghatékony lebonyolítása érdekében – biztosítsa;

**3.** a projekt lebonyolítása érdekében a szükséges forrást 2009. évben 100 millió forintban az előkészítő munkákra, illeteve a kivitelezési munkákra további 200 millió Ft-ban biztosítja, a forrást az Önkormányzat 2009. évi költségvetéséről szóló 1/2009.(II.16.) számú rendeletébe beépíti;

**4.** a projekt lebonyolítása érdekében **felhatalmazza** a Polgármestert arra, hogy a Budapest VII. Dob utca 29. és Kazinczy utca 21. és 34. szám alatti ingatlanokra nyilvános pályázatot írjon ki az ingatlanoknak a pályázati dokumentációban meghatározott funkciójának megfelelő, bérbeadás útján történő hasznosítására, lehetőség szerint oly módon, hogy az épületek felújítása, átalakítása forrását legalább részben a pályázó biztosítsa, amely költségeket a pályázó a vonatkozó rendelet szerint a bérleti díjba beszámíthat.

*Felelős: Hunvald György polgármester*

*Határidő: folyamatos*

***A határozat végrehajtásáért felelős:Dr. Villányi Tibor a Vagyongazdálkodási Iroda vezetője***

*Érintett irodavezető: Fitosné Z. Zsuzsanna a Pénzügyi Iroda vezetője*